**Vrtec Jožefe Maslo Ilirska Bistrica**

**ZDRAVSTVENO HIGIENSKI UKREPI V ČASU COVID-19 OB PONOVNEM ODPRTJU VRTCA** (januar 2021)

**PRIHOD OTROKA V VRTEC IN ODHOD IZ VRTCA**

* V vrtec prihajajo le zdravi otroci, brez enega ali več naštetih znakov kot so: povišana telesna temperatura, zamašen nos/nahod ali izcedek iz nosu, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememba vonja in/ali okusa, neobičajna utrujenost, vnetje očesnih veznic, izpuščaj.
* Otroka v vrtec pripelje in iz vrtca odpelje eden od staršev oziroma ena zdrava odrasla oseba.
* Ko eden od staršev zjutraj pripelje otroka v vrtec in ko ga popoldne pride iskat, uporablja zaščitno masko in si na vhodu razkuži roke.
* Starši vzdržujejo ustrezno razdaljo (1,5 – 2m) do vzgojiteljice, drugih otrok in staršev, če prihajajo hkrati.
* Starši odpeljejo otroka v garderobo, kjer mu pomagajo pri preobuvanju in ga pospremijo do vrat igralnice. Po prihodu v igralnico si otrok umije roke z milom in vodo.
* Po oddaji in prevzemu otroka starši čimprej zapustijo vrtec. Zadrževanje odraslih v vrtcu ni dovoljeno.

**BOLEZEN PRI OTROKU**

* Starši spremljajo zdravstveno stanje otroka. V primeru, da otrok kaže znake bolezenskega stanja, se obrnejo na otrokovega pediatra, obvestijo vrtec in otroka ne pripeljejo v vrtec.
* Otroka, ki ob prihodu v vrtec kaže znake bolezenskega stanja strokovna delavka ne sprejme v oddelek.
* Otrok se lahko v vrtec vrne 48 ur po tem, ko zadnji bolezenski znaki izzvenijo.
* Če med bivanjem otroka v vrtcu nastopijo bolezenski znaki, strokovna delavka takoj obvesti starše. Starši pridejo po otroka čim prej. V kolikor je mogoče, otrok počaka starše v ločenem prostoru, ob spremstvu strokovne delavke. Ob prevzemu otroka starše opozorimo, da se o nadaljnjih ukrepih glede otrokovega zdravja posvetujejo s pediatrom.

**OKUŽBA S COVID-19**

* Če je pri otroku potrjena okužba s COVID-19, starši o tem obvestijo vrtec.
* Če je pri zaposlenemu potrjena okužba s COVID-19, zaposleni o tem obvesti vrtec.
* Ob pojavu okužbe otroka ali strokovnega delavca, vrtec celoten oddelek otrok s strokovnimi delavci, zaradi visoko rizičnega stika z okuženo osebo, napoti v karanteno, skladno z Navodili VIZ ob sumu ali potrjenem primeru okužbe s SARS-CoV-2, ki jih je pripravil NIJZ. Obvestilo o napotitvi v karanteno jim posreduje preko e-pošte ali telefonskega sporočila.
* Prostore vrtca, kjer se je gibal okuženi otrok ali zaposleni, se temeljito prezrači, očisti in razkuži, predvsem površine, ki se jih je dotikal (pipe, kljuke…).
* Vrtec evidentira pojav okužbe s COVID-19 pri otroku ali zaposlenemu v aplikaciji COVID na portalu Ministrstva za izobraževanje, znanost in šport.
* Otroci v času karantene vrtca ne obiskujejo, starši so plačila vrtca oproščeni.
* Vrtec staršem posreduje dokument republiške strokovne komisije za pediatrijo glede zdravstvenih omejitev za otroke z zdravstvenimi posebnostmi.
* Vrtec starše opozori na ustrezno zaščito starejših ali imunsko šibkejših članov gospodinjstva.
* Vrtec starše spodbuja k spoštovanju zdravstveno higienskih ukrepov tudi v prostem času, tako da se v času trajanja epidemije ne družijo z drugimi družinami.

**SODELOVANJE S STARŠI**

* Redne govorilne ure potekajo telefonsko v popoldanskem času (po razporedu, ki ga obesi vzgojiteljica na oglasno desko).
* Izredne govorilne ure in sestanki za otroke s posebnimi potrebami potekajo v vrtcu ob upoštevanju splošnih higienskih ukrepov.

**ORGANIZACIJA DELA**

* Odprti so vsi trije vhodi v stavbo vrtca.
* Delo poteka v stalnih skupinah, ki niso nujno matične skupine. Skupino vodita dve strokovni delavki (ne nujno iz matične skupine otrok).
* Skupina je ves dan ločena od drugih skupin, ki se med seboj ne družijo in vzdržujejo tako imenovane mehurčke.
* Skupina je odprta od prihoda prvega otroka in do odhoda zadnjega otroka. Otroka lahko oddate samo v skupino, v katero je vključen.
* Skupine organiziramo za vsak teden posebej glede na prijave in potrebe staršev.